KOMISSION ASETUS (EY) N:o 2506/94,
annettu 17 päivänä lokakuuta 1994,
asetuksessa (ETY) N:o 1112/93 täydentävän järjestelmän (TKJ) mukaisesti säädettyjen ohjeellisten tuontikattojen muuttamisesta Espanjan kanssa käytävässä naudanliha-alan kaupassa
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Espanjan ja Portugalin liittymisasiakirjan ja erityisesti sen 85 artiklan 3 kohdan
sekä katsoo, että
komission asetuksessa (ETY) N:o 1112/93(1), sellaisena kuin se on viimeksi muutettuna asetuksella (EY) N:o 936/94(2), vahvistetaan vuoden 1994 viidenneksi ja kuudenneksi kahden kuukauden jaksoksi yhteisöstä, sellaisena kuin se oli 31 päivänä joulukuuta 1985, tulevan elävien eläinten tuonnin ohjeelliset tuontikatot,
asetuksessa (EY) N:o 2172/94(3) komissio keskeyttää väliaikaisesti TKJ-todistusten antamisen ja antaa luvan hakemusten uudelleen tekemiseen 3 päivästä lokakuuta alkaen väliaikaisten suojatoimenpiteiden nojalla; liittymisasiakirjan 85 artiklan 3 kohdan mukaisten lopullisten toimenpiteiden mukaan ottaen huomioon Espanjan markkinoiden ennakoitavissa olevan kehityksen on perusteltua korottaa vuoden 1994 viidenneksi ja kuudenneksi kahden kuukauden jaksoksi vahvistettua ohjeellista tuontikattoa,
viidenteen kahden kuukauden jaksoon liittyvät ylimääräiset määrät on jo otettu huomioon 3 päivästä lokakuuta 1994 alkaen haettuja todistuksia annettaessa; olisi säädettävä, että tätä asetusta sovelletaan mainitusta päivästä, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1112/93 liite I tämän asetuksen liitteellä.
2 artikla
Tämä asetus tulee voimaan seuraavan päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 3 päivästä lokakuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä lokakuuta 1994.